CELEX: 32006R1988
Language: sl
Date: 2006-12-21 00:00:00
Title: Uredba Sveta (ES) št. 1988/2006 z dne 21. decembra 2006 o spremembi Uredbe (ES) št. 2424/2001 o razvoju druge generacije Schengenskega informacijskega sistema (SIS II)

30.12.2006         SL                   Uradni list Evropske unije                             L 411/1

                                                    I

                                    (Akti, katerih objava je obvezna)

                               UREDBA SVETA (ES) št. 1988/2006

                                      z dne 21. decembra 2006

      o spremembi Uredbe (ES) št. 2424/2001 o razvoju druge generacije Schengenskega
                                 informacijskega sistema (SIS II)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 66 Pogodbe,

ob upoštevanju predloga Komisije,

ob upoštevanju mnenja Evropskega parlamenta 1 ,

ob upoštevanju naslednjega:

(1)      Sklep Sveta 2001/886/PNZ z dne 6. decembra 2001 o razvoju druge generacije
         Schengenskega informacijskega sistema (SIS II) 2 in Uredba Sveta (ES) št. 2424/2001 3
         predstavljata potrebno pravno podlago, ki omogoča vključitev sredstev, potrebnih za razvoj
         SIS II, v proračun Evropske unije in izvršitev zadevnega dela proračuna. Veljavnost
         Uredbe (ES) št. 2424/2001 in Sklepa 2001/886/PNZ se izteče dne 31. decembra 2006.

(2)      Ker bo razvoj SIS II trajal dlje, kakor je bilo sprva predvideno, bodo ustrezna odobrena
         sredstva morala biti na voljo tudi po 31. decembru 2006.

(3)      Zato bi bilo treba obdobje veljavnosti Uredbe (ES) št. 2424/2001 podaljšati, tako da bo
         Komisija proračun lahko izvršila po letu 2006, da bi projekt razvoja SIS II, vključno z
         vzpostavitvijo komunikacijske infrastrukture, zaključili.

1
  Mnenje Evropskega parlamenta z dne.... (še ni objavljeno v Uradnem listu).
2
      UL L 328, 13.12.2001, str. 1.
3
      UL L 328, 13.12.2001, str. 4.
 ---pagebreak--- L 411/2              SL                    Uradni list Evropske unije                             30.12.2006

(4)        V Sklepih Sveta z dne 29. aprila 2004 je navedeno, da se v fazi razvoja SIS II centralna
           enota SIS II nahaja v Franciji, pomožna centralna enota pa v Avstriji, in sicer ob
           upoštevanju nekaterih dogovorov, ki ji bo treba sprejeti pred začetkom obratovanja
           naprave. Za operativno upravljanje in povezovanje naprave s Komisijo sta odgovorni
           Francija oziroma Avstrija.

(5)        Prav tako je potrebno, da se Komisiji poveri odgovornost za pripravo tehnične vključitve v
           SIS II, in sicer zlasti vključitve držav članic, ki so k Evropski uniji pristopile leta 2004.

(6)        Uredbo (ES) št. 2424/2001 bi bilo zato treba ustrezno spremeniti.

(7)        Ta uredba ne posega v sprejemanje zakonodajnih instrumentov za vzpostavitev, delovanje
           in uporabo SIS II v prihodnosti.

(8)        V skladu s členoma 1 in 2 Protokola o stališču Danske, ki je priložen k Pogodbi o Evropski
           uniji in Pogodbi o ustanovitvi Evropske skupnosti, Danska ne sodeluje pri sprejemanju te
           uredbe, ki zato zanjo ni zavezujoča in se zanjo ne uporablja. Glede na to, da ta uredba
           nadgrajuje schengenski pravni red na podlagi določb naslova IV tretjega dela Pogodbe o
           ustanovitvi Evropske skupnosti, se Danska v skladu s členom 5 navedenega protokola v
           roku šestih mesecev po sprejetju te uredbe odloči, ali jo bo prenesla v svojo nacionalno
           pravo.

(9)        Ta uredba ter sodelovanje Združenega kraljestva pri njenem sprejetju in uporabi ne
           vplivata na dogovore o delnem sodelovanju Združenega kraljestva v schengenskem
           pravnem redu, kakor je opredeljeno v Sklepu Sveta 2000/365/ES z dne 29. maja 2000 o
           prošnji Združenega kraljestva Velike Britanije in Severne Irske za sodelovanje pri
           izvajanju nekaterih določb schengenskega pravnega reda 1 .

1
          UL L 131, 1.6.2000, str. 43.
 ---pagebreak--- 30.12.2006         SL                    Uradni list Evropske unije                            L 411/3

(10)     Irska sodeluje pri sprejetju te uredbe v skladu s členom 5 Protokola o vključitvi
         schengenskega pravnega reda v okvir Evropske unije, ki je priložen Pogodbi o Evropski
         uniji in Pogodbi o ustanovitvi Evropske skupnosti, in členoma 5(1) in 6(2) Sklepa
         Sveta 2002/192/ES z dne 28. februarja 2002 o prošnji Irske, da sodeluje pri izvajanju
         nekaterih določb schengenskega pravnega reda 1 .

(11)     Kar zadeva Islandijo in Norveško, ta uredba predstavlja razvoj določb schengenskega
         pravnega reda v smislu Sporazuma med Svetom Evropske unije in Republiko Islandijo ter
         Kraljevino Norveško o pridružitvi obeh k izvajanju, uporabi in razvoju schengenskega
         pravnega reda 2 , ki sodijo v področje iz točke G člena 1 Sklepa Sveta 1999/437/ES 3 z dne
         17. maja 1999 o nekaterih izvedbenih predpisih za uporabo navedenega sporazuma.

(12)     Kar zadeva Švico, ta uredba predstavlja razvoj določb schengenskega pravnega reda v
         smislu Sporazuma, podpisanega med Evropsko unijo, Evropsko skupnostjo in Švicarsko
         konfederacijo o pridružitvi Švicarske konfederacije k izvajanju, uporabi in razvoju
         schengenskega pravnega reda, ki sodijo v področje iz točke G člena 1 Sklepa Sveta
         1999/437/ES v povezavi s členom 4(1) Sklepa Sveta 2004/860/ES o podpisu in o začasni
         uporabi nekaterih določb navedenega sporazuma v imenu Evropske skupnosti 4 −

SPREJEL NASLEDNJO UREDBO:

1
        UL L 64, 7.3.2002, str. 20.
2
        UL L 176, 10.7.1999, str. 36.
3
        UL L 176, 10.7.1999, str. 31.
4
        UL L 370, 17.12.2004, str. 78.
 ---pagebreak--- L 411/4              SL                  Uradni list Evropske unije                           30.12.2006

                                                  Člen 1

Uredba (ES) št. 2424/2001 se spremeni:

1.        v členu 2 se doda naslednji stavek:

          "Razvijanje vključuje pripravo tehnične vključitve v SIS II, zlasti vključitve držav članic,
          ki so k Evropski uniji pristopile leta 2004.";

2.        doda se naslednji člen:

          "Člen 4a

          1.    Brez poseganja v odgovornost Komisije za razvoj SIS II se v času razvijanja sistema
                centralna enota SIS II nahaja v Strasbourgu (Francija), pomožna centralna enota pa v
                Sankt Johann im Pongau (Avstrija).

          2.    Francija in Avstrija zagotovita ustrezno infrastrukturo in sredstva za sprejem
                centralne enote oziroma pomožne centralne enote SIS II v času razvijanja sistema.

          3.    Nacionalni organ, ki zagotovi infrastrukturo in sredstva iz odstavka 2, lahko prejme
                nepovratna sredstva Skupnosti za pripravo in vzdrževanje naprave ali za
                zagotavljanje drugih storitev, potrebnih za sprejem SIS II v času njegovega
                razvijanja.";

3.        v členu 7 se drugi odstavek nadomesti z naslednjim:

          "Veljati preneha 31. decembra 2008.".

                                                  Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v državah članicah v skladu s Pogodbo
o ustanovitvi Evropske skupnosti.
 ---pagebreak--- 30.12.2006       SL            Uradni list Evropske unije   L 411/5

V Bruslju, 21. decembra 2006

                                     Za Svet
                                     Predsednik

                                     J. KORKEAOJA